  Майя Бывальцева Удмуртиысь зоопарын трдьы гондыръёслэн пизы вордскиз. Со сярысь ужъюртлэн «ВКонтакте» вотэсысь нимлыко группаяз ивортэмын. «Шумпотыса синвуос быльырало. Милям тӧдьы гондырпимы вордӥськиз!», — верамын ивортонын. Вотэсын гондырпилэсь но анаезлэсь нырысетӥ видеозэ шараязы. Кызьы вераз ивортодэтъя «Удмуртия» агентстволы зоопарклэн пресс-секретарез Юлия Самойлова, Айонлэн но Думкалэн пизы кык арня талэсь азьвылгес вордӥськиз. Али гондырпилэсь секталазэ но, быдӟалазэ но мертаны ум быгатӥське, но видеоез учконо ке, соослэн ваньмыз умой Юлия Самойлова, Удмуртиысь зоопарклэн пресс-секретарезЗоопаркын ужасьёслэн чакламзыя, гондырпи гуысьтыз ог кык толэзь ортчыса потаны кутскоз, нош вольерысь адӟыны луоз тулыс. Пусъёмы, Айон Удмуртиысь зоопарке кылем арын толсуре вуиз. Думка гондырен кусыпъёссы тупазы. Зоопаркысь ӧнерчиос пи поттэмзылы соку ик оскыны кутскизы ке но, нырысетӥ араз ик пи вордон туж шер луылэ. Тодэ вайытом, 2015-тӥ арын Думкалэн кык гондырпиосыз вордскизы, соос Япониысь телевидениын кизили луизы. Тегъёс: Мерлык Ижкар Зоопарк Удмуртия гондырпиос пӧйшуръёс  